Ένα υπέροχο διαμέρισμα σε εξαιρετική τοποθεσία. Βρίσκεται λίγο έξω από το κέντρο και αυτό το καθιστά ιδανικό, καθώς αποφεύγεις τη φασαρία και τη μη ύπαρξη πάρκινγκ στο κέντρο, αλλά είσαι και τόσο κοντά ώστε να μπορείς να το προσεγγίσεις με τα πόδια. Η γειτονιά είναι ήσυχη με πάρα πολλά καταστήματα κάθε είδους πχ καφέ, εστιατόρια, σούπερ μάρκετ, φούρνους κτλ.
Η καθαριότητα του διαμερισματος ήταν άψογη και η διαμόρφωση χωροταξικά του είναι τέτοια που εξυπηρετεί την πρακτικότητα και την άνεση, όλα λειτουργούν σωστά και έχει υπάρξει μέριμνα για το οτιδήποτε χρειαστεί ο επισκέπτης. Στην κουζίνα θα βρει ο καθένας ό,τι επιθυμεί εάν θέλει να προετοιμάσει ο ίδιος το γεύμα του, οι καναπέδες είναι άνετοι και τα κρεβάτια διαθέτουν εξαιρετικά στρώματα για ύπνο. Ο κλιματισμός λειτουργεί σωστά αν και το σπίτι είναι γενικά δροσερό εάν ανοίξει κάποιος τις μπαλκονόπορτες. Πολύ μεγάλο θετικό επίσης, είναι η ύπαρξη ταχύτατης και σταθερότατης γραμμής Internet (100Mbps), κάτι που δε συναντάει κανείς εύκολα.
Η επικοινωνία με τον κο Σταύρο και τον αδερφό του τον κο Γιώργο ήταν υποδειγματική, δεν είχαμε κανένα θέμα και υπήρξαν πρόθυμοι να μας βοηθήσουν και να μας εξυπηρετήσουν σε οτιδήποτε. Σίγουρα θα ξανάρθουμε στο μέλλον, η διαμονή μας υπήρξε άριστη όλο αυτό το διάστημα.